
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. ΦυΑΑου 682 

3 Αύγουστού 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχολη¬ 
θούν στο ΥΠΠΚ με συμβάσεις μίσθωσης έργου .. 1 
Αύξηση της μηνιαίας αποζημίωσης του Προέδρου, των 
μελών του Δ.Σ. της «Χρημ/ριο Αξιών Αθηνών Α.Ε.» 
και των εξόδων παραστάσεως του Προέδρου, κα¬ 
θώς και καθορισμός μηνιαίας αποζημίωσης του 
Προϊσταμένου της αρμόδιας για την εποπτεία του 


Χρημ/ρΙου Αξιών Αθηνών Α.Ε. Διεύθυνσης του 

Υπουργείου Εθνικής Οικονομίας. 2 

Συμπλήρωση της Π3/οικ. 2356/22,6.95 απόφασης για 
την κάλυψη δαπανών διατροφής σεισμοπαθών Αί¬ 
γιου (Νομαρχίας ΑχαΤας) . 3 

Τροποποίηση της Φ, 152.11/Β3/1916 απόφασης του 
Υπουργού Εθνικής Παιδείας και θρησκευμάτων 

(ΦΕΚ 306/Β71992) . 4 

Μεταβίβαση αρμοδιοτήτων του Γενικού Γραμματέα 
ΕΟΤ . 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 14339/955/28.7.95 κοινή 
υπουργική απόφαση (ΦΕΚ 665/Β728.7.1995) ... 6 

ΥΠΟΥΡΠΚΕΣ Α ΠΟΦΑΣΕΙΣ 8 ΕΓΚΡΙΣΗΣ 

*ΡΙ6. ΔΙΔΚ/Φ.35/17246 ΣΧΕΤ. 18704 (1) 

Καθορισμός αριθμού προσώπων που θα απασχοληθούν 
στο ΥΠΠΚ με συμβάσεις μίσθωσης έργου. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87 (ΦΕΚ 195/Α7 
11.11.87) «Προσλήψεις στο δημόσιο τομέα, κοινωνικός 
έλεγχος στη δημόσια διοίκηση, πολιτικά δικαιώματα και 
άλλες διατάξεις». 

β) Του άρθρου 27 του Ν. 2081 /92 (ΦΕΚ 154/Α792), με 
το οποίο προστέθηκε το άρθρο 29Α στο Ν. 1558/85 (ΦΕΚ 
137/Α/26.7.85) «Κυβέρνηση και Κυβερνητικά Όρ¬ 
γανα». 

2. Την ΠΥΣ 238/7.7.94 (ΦΕΚ 115/Α77.7.94) και την 
ΠΥΣ 193/20.4.95 (ΦΕΚ 78/Α728.4.95) «Έγκριση διορι¬ 


σμών και προσλήψεων στο Δημόσιο Τομέα από 1.8.94 
έως 31.7.95». 

3. Την ΠΥΣ 259/3.7.1995, με την οποία χορηγήθηκε η 
απαιτούμενη έγκριση για την απασχόληση δέκα (10) ειδι¬ 
κών επιστημόνων, με σύμβαση μίσθωσης έργου, διάρ¬ 
κειας ενός (1) έτους στο Υπουργείο Προεδρίας της Κυ¬ 
βέρνησης. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
ΥΠ.Π.Κ., ύψους οκτώ εκατομμυρίων (8.000.000) δρχ. για 
το τρέχον οικονομικό έτος 1995 και οκτώ εκατομμυρίων 
(8.000.000) δρχ. για το επόμενο οικονομικό έτος 1998, 
στον ΚΑΕ 0871 του φορέα Φ.05-110, για την κάλυψη της 
οποίας, όπως προκύπτει απότοαριθ. 2036868 Α/19.6.95 
έγγραφο του Γενικού Λογιστηρίου του Κράτους, σύμφωνα 
με την αριθ. 2036868/19.6,95 απόφασή του, έγιναν οι 
σχετικές μεταφορές πιστώσεων από τους ΚΑΕ 2599 και 
0845 του Φ. 05-110. 

5. Τις ειδικές επιτακτικές υπηρεσιακές ανάγκες, απο¬ 
φασίζουμε: 

1. Καθορίζουμε σε δέκα (10) τον αριθμό των προσώ¬ 
πων, ειδικών επιστημόνων, που θα απασχοληθούν στο 
Υπουργείο Προεδρίας της Κυβέρνησης με συμβάσεις μί¬ 
σθωσης έργου, σύμφωνα με τις διατάξεις των άρθρων 681 
κ.ε του Αστικού Κώδικα. Οι ειδικοί αυτοί επιστήμονες 
απαιτείται να είναι τουλάχιστον κάτοχοι πτυχίων ή διπλω¬ 
μάτων πανεπιστημιακής εκπαίδευσης σχολών της ημεδα¬ 
πής ή αναγνωρισμένων αντίστοιχων της αλλοδαπής. 

2. Τα προσόντα των αναδόχων που απαιτούνται κατά 
περίπτωση και το συγκεκριμένο έργο που καθένας τους 
θα εκτελέσει προσδιορίζονται ως εξής: 

α) Ένας Μηχανικός της Πληροφορικής, με γνώσεις και 
εμπειρία σε θέματα Ηλεκτρονικής Αρχειοθέτησης. 

Έργο: θα αναλάβει την εκπόνηση του ειδικού προγράμ¬ 
ματος που θα αναπτύξει το ΥΠΠΚ για την οργάνωση με 
πρότυπα τρόπο της ηλεκτρονικής αρχειοθέτησης εγγρά¬ 
φων, καθώς και του σεναρίου έκδοσης ειδικών Οϋ’ 8 σε 
τακτά χρονικά διαστήματα. Επίσης θα αναλάβει τη μελέτη 
για τη διάδοση της Τεχνολογίας αυτής στους φορείς της 
Δημόσιας Διοίκησης. 

β) Ένας ηλεκτρολόγος της Πληροφορικής, με γνώσεις 
και εμπειρία σε θέματα Δικτύων Υπολογιστών και γενικό¬ 
τερα Τηλεπικοινωνιών. 

Έργο: θα αναλάβει τη σύνταξη μελέτης, αναφορικά με 
την εσωτερική δικτύωση του ΥΠΠΚ με ειδικό ασφαλές δί- 

κτυο υπολογιστών. Η δικτύωση θα περιλάβει και σύνδεση 
με αριθμό εξωτερικών κόμβων που θα ανήκουν σε άλλα 
Υπουργεία. Επίσης θα εκπονήσει τη μελέτη για τη δικτύ¬ 
ωση της Δημόσιας Διοίκησης, καθώς και το έργο της δι¬ 
κτύωσης μόλις αρχίσει. 

β) Ενας Πληροφορικός, με ειδίκευση σε θέματα Βά¬ 
σεων Δεδομένων και Τραπεζών Πληροφοριών. 

Έργο: θα αναλάβει τη σύνταξη της μελέτης αναφορικά 
με τις ανάγκες του Δημόσιου Τομέα σε Βάσεις Δεδομένων 
και τους τρόπους υλοποίησης των Βάσεων, σε συνεργα¬ 
σία με τους ενδιαφερόμενους οργανισμούς και το Εθνικό 
Κέντρο Τεκμηρίωσης. 

β) Ενας Πληροφορικός, με ειδίκευση σε θέματα Βά¬ 
σεων Δεδομένων και Τραπεζών Πληροφοριών με ετερο¬ 
γενή περιεχόμενα. 

Εργο, θα αναλάβει τη σύνταξη μελέτης, αναφορικά με 
την ολοκλήρωση των πληροφοριών που αφορούν στα θέ¬ 
ματα Δημόσιας Διοίκησης, σε σχέση με τις ανάγκες χρή- 
σης της πληροφορίας από τους πολίτες, με σκοπό να δο¬ 
θεί έμφαση στην κατάλληλη δόμηση και στον καθορισμό 
του τύπου της πληροφορίας. 

ε) -1 πτυχιούχος Αρχιτέκτονας με εμπειρία στην δια¬ 
μόρφωση εσωτερικών χώρων. 

- 1 πτυχιούχος Διοίκησης με ειδίκευση σε θέματα του 
δημόσιου τομέα. 

- 1 πτυχιούχος Οικονομικών Επιστημών. 

- 2 πτυχιοϋχοι Πληροφορικής. 

- 1 πτυχιούχος μηχανικός παραγωγής, με ειδικότητα σε 

θέματα μηχανοργάνωσης του δημόσιου τομέα και εμπει¬ 
ρία στην οργάνωση υπηρεσιών κοινής ωφέλειας, στην αύ¬ 
ξηση της παραγωγικότητας του δημόσιου τομέα καθώς και 
σε θέματα κανονισμών ασφαλείας και ποιοτικού ελέγχου 
των παρεχόμενων υπηρεσιών. 

Εργο: Το έργο των έξι αυτών επιστημόνων θα είναι η 
επιτόπια, σε τομείς αιχμής, καταγραφή και ανάλυση πολύ¬ 
πλοκων και χρονοβόρων διαδικασιών διαφόρων Υπουρ¬ 
γείων, Οργανισμών κλπ, η σύνταξη προτάσεων για την 
απλούστευσή τους, η εισαγωγή σύγχρονων τεχνολογιών 
για τη διαχείριση των δεδομένων και η επανασχεδίαση 
από χωροταξικής και αισθητικής σκοπιάς των σημείων 
επαφής κράτους - πολίτη. 

3. Το χρονικό διάστημα μέσα στο οποίο θα πρέπει να 
έχει ολοκληρωθεί ίο ανατιθέμενο σε καθένα έργο ορίζε¬ 
ται σε έξι (6) μήνες. 

4. Το συνολικό ποσό αμοιβής για τους μεν εννέα (9) 
πρώτους αναδόχους ορίζεται σε ένα εκατομμύριο εξακό¬ 
σιες χιλιάδες (1.600.000) δραχμές και για τον δέκατο (μη¬ 
χανικό παραγωγής) ορίζεται σε ένα εκατομμύριο οκτακό¬ 
σιες χιλιάδες (1.800,000) δραχμές. 

5. Ως τόπος που θα εκτελεστοί το έργο ορίζεται η Κε¬ 
ντρική Υπηρεσία ταυ Υπουργείου Προεδρίας της Κυβέρ¬ 
νησης, καθώς και οι υπηρεσίες των λοιπών φορέων του 
Δημόσιου Τομέα, με τις οποίες θα συνεργάζονται οι ανω¬ 
τέρω. 

6. Η Υπηρεσία Ανάπτυξης Πληροφορικής θα προσδιορί¬ 
ζει το συγκεκριμένο έργο που αναθέτει στον καθένα απά 
τους αναφερόμενους στις περιπτώσεις α-δ της παραγρά¬ 
φου 2 της παρούσης. Η Ομάδα Σχεδιασμού του προγράμ¬ 
ματος «πιο απλά» (απόφαοη Υπουργείου Προεδρίας αριθ, 
ΔίΣΚΠΟ/Φ 261/28.7.95) θα προσδιορίζει το συγκεκρι¬ 
μένο έργο που αναθέτει στον καθένα από τους αναφερά- 
υενους στην περίπτωση ε της παραγράφου 2 της παροϋ- 
ίης. Η Υπηρεσία Ανάπτυξης Πληροφορικής και η προανα- 


φερόμενη Ομάδα Σχεδιασμού θα παρακολουθούν την πο¬ 
ρεία εκτέλεσης του ανατιθέμενου έργου και θα δίνουν τις 
απαραίτητες οδηγίες. Το έργο επιτρέπεται να παραδίδε- 
ται και τμηματικά, σε όσα τμήματα προσδιορίζουν οι ανω¬ 
τέρω υπηρεσίες, οπότε θα καταβάλλεται και το τμήμα της 
αμοιβής που αναλογεί. Για κάθε παραλαβή του έργου, που 
θα ενεργείται από τις προαναφερόμενες υπηρεσίες, θα 
συντάσσεται πρωτόκολλο παράδοσης και παραλαβής. Για 
την καταβολή της αμοιβής απαιτείται και βεβαίωση των 
ανωτέρω Υπηρεσιών, για την πληρότητα και αρτιότητα του 
παραληφθέντος έργου. 

7. Το προαναφερόμενο έργο, που θα εκτελεσθεί, 
αφορά εργασίες που δεν ανάγονται στον κύκλο καθηκό^ 
ντων των υπαλλήλων του Υπουργείου Προεδρίας της Κυ¬ 
βέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. ’ 

Αθήνα, 1 Αυγούστου 1995 

Ο ΥΠΟΥΡΓΟΣ 

ΙΩΑΝΝΗΣ ΠΟΤΤΑΚΗΣ 
- 4 - 

Αριθ. 48707/Β/1302 (2 ) 

Αύξηση της μηνιαίας αποζημίωσης του Προέδρου, των με¬ 
λών του Δ.Σ. της «Χρημ/ριο Αξιών Αθηνών Α.Ε.» και των 
εξόδων παραστάσεως του Προέδρου, καθώς και καθο¬ 
ρισμός μηνιαίας αποζημίωσης του Προϊσταμένου της 
αρμόδιας για την εποπτεΐα του Χρημ/ρίσυ Αξιών Αθη¬ 
νών Α.Ε. Διεύθυνσης του Υπουργείου Εθνικής Οικονο¬ 
μίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη. 

1. Το άρθρο 19 του Ν. 2324/95 «τροποποίηση της νο¬ 
μοθεσίας για τα Χρηματιστήρια Αξιών, οργάνωση της Επι¬ 
τροπής Κεφαλαιαγοράς, Σύστημα Εγγύησης Καταθέσεων 
και άλλες διατάξεις». 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 ίου Ν. 2081/92. 

3. Την απόφαση 33736/1299-Β/5.8.94 του Υπουργού 
Εθνικής Οικονομίας για την αύξηση της μηνιαίας αποζημί¬ 
ωσης του Προέδρου, των μελών του Δ.Σ. του Χ.Α.Α. και 
των εξόδων παραστάσεως του Προέδρου. 

4. Τα από 23.2.1995 και 13.7.95 αποσπάσματα πρακτι¬ 
κών του Δ.Σ. του Χρημ/ρίου Αξιών Αθηνών, αποφασί¬ 
ζουμε: 

Την αύξηση της μηνιαίας αποζημίωσης των κατωτέρω 
ως εξής: 

α) Των αποδοχών του Προέδρου του Δ.Σ. του Χρηματι¬ 
στηρίου Αξιών Αθηνών Α.Ε. σε δρχ. 500.000 μηνιαίως και 
των εξόδων παραστάσεως σε δρχ. 250.000 μηνιαίως. 

β) Της αποζημίωσης των μελών του Δ.Σ. του Χρηματι¬ 
στηρίου Αξιών Αθηνών Α.Ε. σε δρχ. 100.000 μηνιαίως. 

χρόνος ισχύος των νέων αποδοχών και αποζημιώ- 
οεων ορίζεται η ημερομηνία λήψεως της σχετικής απόφα¬ 
σης του Δ.Σ. του Χρηματιστηρίου Αξιών Αθηνών Α.Ε., ήτοι 
η 23η Φεβρουαρίου 1995. 

γ) Η μηνιαία αποζημίωση του προϊσταμένου της αρμό¬ 
διας για την εποπτεΐα του Χρηματιστηρίου Αξιών Αθηνών 
Α.Ε. Διεύθυνσης του Υπουργείου Εθνικής Οικονομίας κα¬ 
θορίζεται στο ύψος των 100.000 δρχ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Από τις διατάξεις της παρούσας δεν προκαλείται δα- 
πάνη σε βάρος του κρατικού προϋπολογισμού, καθόσον 
αυτή βαρύνει τον προϋπολογισμό του Χρηματιστηρίου 
Αξιών Αθηνών Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1995 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. Π3/0ΙΚ. 2653 (3) 

Συμπλήρωση της Π3/οικ. 2356/22.6.95 απόφασης για 
την κάλυψη δαπανών διατροφής σεισμοπαθών Αιγίου 
(Νομαρχίας ΑχαΤας). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων 
Κοινωνικής Προστασίας των οικονομικά αδυνάτων». 

2. Την αριθ, Δ1α/4232/10.6.74 εγκ. 257 «περί εφαρ- 
μονής του Ν.Δ. 57/73 «περί λήψεως μέτρων Κοιν. Προ¬ 
στασίας των οικονομικά αδυνάτων...». 

3. Την αριθ. Δία/οικ. 7827/2.8.73 «προγραμματική 
απόφαση περί εφαρμογής εκτάκτων κοινωνικών ανα¬ 
γκών». 

4. Τις διατάξεις του άρθρου 4 του Ν. 776/78 «περί κα¬ 
ταβολής μηνιαίου βοηθήματος...». 

5. Την ανάγκη κάλυψης των δαπανών διατροφής των 
σεισμοπαθών του Αιγίου του Νομού Αχαΐας των οποίων τα 
σπίτια καταστράφηκαν από τους σεισμούς και διαμένουν 
σε καταυλισμούς. 

6. Το γεγονός ότι από τις διατάξεις της παρούσας προ- 
καλεΐται δαπάνη σε βάρος του Κρατικού Προϋπολογισμού 
του τρέχοντος έτους η οποία θα καλυφθεί από την πί¬ 
στωση του Φ.220 ΚΑΕ 2739 «Λοιπά γενικά βοηθήματα και 
επιδόματα» του Υπουργείου μας. 

7. Την Π3/οικ. 2356/22.6.95 απόφαση για την κάλυψη 
δαπανών διατροφής σεισμοπαθών Αιγίου. 

8. Την αριθ. ΔΥ3α/οικ. 370/94 (ΦΕΚ 530/Β794) «ανά¬ 
θεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων», αποφασίζουμε: 

1. Συμπληρώνοντας την Π3/οικ. 2356/22.6.95 από¬ 
φαση «κάλυψη δαπανών διατροφής σεισμοπαθών Αιγίου 
(Νομαρχίας ΑχαΤας) καθορίζουμε ως ακολούθως τον 
τρόπο καταβολής της δαπάνης που θα προκόψει από την 
προσωρινή διατροφή σε εστιατόριο ή άλλα παρεμφερή κα¬ 
ταστήματα των σεισμοπλήκτων οικογενειών ή μεμονωμέ¬ 
νων ατόμων που διαμένουν στους καταυλισμούς του Αι¬ 
γίου του Νομού ΑχαΤας: 

α) Η καταβολή της δαπάνης θα γίνεται σε βάρος του 
Φ.220 ΚΑΕ 2739 «Λοιπά γενικά βοηθήματα και επιδό¬ 
ματα» του Προϋπολογισμού εξόδων του Υπουργείου 
Υγείας, Πρόνοιας και Κοιν. Ασφαλίσεων έτους 1995, η 
οποία θα μεταβιβασθεΐ στο Λογαριασμό Α' Κοινωνικών 
Βοηθειών της Νομαρχίας Αχαΐας. 

Β) Η δαπάνη θα καταβάλλεται απευθείας στους υπευ¬ 
θύνους των εστιατορίων ή των παρεμφερών καταστημά¬ 
των από υπόλογο που θα ορισθεί με Νομαρχιακή από¬ 
φαση. 

γ) Η εν λόγω δαπάνη δεν θα υπερβαίνει το ποσό των 
δρχ. 1.200 κατ’ άτομο. 


δ) Η σίτιση θα διαρκέσει για όσο διάστημα κριθεί ανα¬ 
γκαίο σε συνεργασία του Υπουργείου Υγείας, Πρόνοιας 
και Κοινωνικών Ασφαλίσεων και του οικείου Νομάρχη, αρ¬ 
χής γενομένης από 15.6.1995. 

2. Δικαιολογητικά για την πληρωμή της δαπάνης ορίζο¬ 
νται: 

α) Αντίγραφο της αναγνωριστικής απόφασης των δι¬ 
καιούχων προσωρινής σίτισης. 

β) Τιμολόγιο του εστιατορίου ή του παρεμφερούς κατα¬ 
στήματος από το οποίο θα προκύπτει το ύψος της δαπά¬ 
νης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1995 

Ο ΥΦΥΠΟΥΡΓΟΙ 

ΕΜΜ. ΣΚΟΥΛΑΚΗΣ 

Αρ ιθ. Φ. 152.1 1 / Β3/5888 (4) 

Τροποποίηση της Φ. 152.11/Β3/1916 απόφασης του 
Υπουργού Εθνικής Παιδείας και θρησκευμάτων (ΦΕΚ 
306/Β71992). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγ. 7 του άρθρου 1 του Ν. 1351 / 

1983 (ΦΕΚ 56τΑ) «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις» όπως τροποποι¬ 
ήθηκαν και συμπληρώθηκαν με την παράγραφο 11 του άρ¬ 
θρου 10 του Ν. 2327/95 (ΦΕΚ 156τΑ). 

2. Την αριθμ. Φ. 152.11/Β3/1916 (ΦΕΚ 30Θ/Β71992) 
Υπουργική απόφαση, αποφασίζουμε: 

Τροποποιούμε και συμπληρώνουμε την αριθ. Φ 
152.11/Β3/1916 (ΦΕΚ 306/τ8/1992) Υπουργική από¬ 
φαση ως ακολούθως: 

Αρθρο μόνο 

Η διάταξη της περίπτωσης «Α. ΕΛΛΗΝΕΣ ΤΟΥ ΕΞΩΤΕ¬ 
ΡΙΚΟΥ» της παραπάνω απόφασης αντικαθίσταται ως 
εξής: 

«Α. ΕΛΛΗΝΕΣ ΤΟΥ ΕΞΩΤΕΡΙΚΟΥ 
άρθρο 3 παρ. Ια Ν. 1351/1983* 

1 Ποσοστό 4% για όλα τα τμήματα ΑΕΙ, ΤΕί, της ΑΣΕ- 
ΤΕΜ/ΣΕΛΕΤΕ και τις Ανώτερες Σχολές Τουριστικών 
Επαγγελμάτων Ρόδου και Αγίου Νικολάου Κρήτη, για 
όλους τους υποψηφίους της κατηγορίας αυτής με την επι¬ 
φύλαξη του επόμενου εδαφίου της περίπτωσης αυτής. 

2. Ποοοστά 1% από το ακαδημαϊκό έτος 1995-96, για 
όλα τα τμήματα ΑΕΙ, ΤΕΙ, της ΑΣΕΤΕΜ/ΣΕΛΕΤΕ και τις 
Ανώτερες Σχολές Τουριστικών Επαγγελμάτων Ρόδου και 
Αγίου Νικολάου Κρήτης, για όσους από τους υποψηφίους 
της κατηγορίας αυτής, σύμφωνα με τη διάταξη του άρ¬ 
θρου 10 παράγ. 11 του Ν. 2327/95 (ΦΕΚ 156τΑ), είναι 
απόφοιτοι Ξένων Λυκείων ή αντίστοιχων σχολείων που 
λειτουργούν στο εξωτερικό και έχουν πλήρη φοίτηση σε 
τρείς (3), τουλάχιστον, τάξεις στα σχολεία αυτά, οι οποίες 
αντιστοιχούν στις τρεις (3) τάξεις του Ελληνικού Λυκείου. 
Ειδικά για το ακαδημαϊκό έτος 1995-96 και για τις θέσεις 
του ποσοστού αυτού μπορούν να διαγωνισθούν και υπο¬ 
ψήφιοι της κατηγορίας αυτής, που πήραν μέρος για πρώτη 
φορά στις εξετάσεις των Ελλήνων του εξωτερικού, το 
ακαδημαϊκό έτος 1993-94, εφόσον πληρούν τις ανωτέρω 

προϋποθέσεις και υποβάλλουν σχετική αίτηση και τα προ- 
βλεπόμενα από τις διατάξεις του άρθρου 3 του Π.Δ. 221 / 
1990 (ΦΕΚ 82/Α722.6.1990) δικαιολογητικά στην οικεία 
επιτροπή, που λειτουργεί στο Υπουργείο Παιδείας από 4 
έως 11 Αύγουστού 1995, 

Από τις διατάξεις τις απόφασεις αυτής, δεν προκαλεΐται 
δαπάνη σε βάρος του κρατικού προϋπολογισμού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠ ΑΝΔΡΕ ΟΥ 

-♦- 

Αριθ. 502214 (5) 

Μεταβίβαση αρμοδιοτήτων του Γ ενικού Γ ραμματέα ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΕΟΤ 
Έχοντας υπόψη: 

α) Τις διατάξεις του άρθρου 2 του ΝΔ 201/74 «περί τρο- 
ποποιήσεως της περί ΕΟΤ Νομοθεσίας με το οποίο επα¬ 
νήλθε σε ισχύ το άρθρο 7 του ΑΝ 1565/50, όπως κυρώ¬ 
θηκε με το Ν. 1624/51, συμπληρώθηκε με το άρθρο 7 του 
ΝΔ. 4109/60 και ισχύει μέχρι σήμερα. 

β) Το ΠΔ 884/76 «περί Κανονισμού Διαρθρώσεως των 
Υπηρεσιών και Καταστάσεως του Προσωπικού του ΕΟΤ». 

γ) Τις διατάξεις των Ν. 1232/82 και 1256/82. 

δ) Την οριθ. 501066/8.4.94 απόφαση του Γενικού 
Γ ραμματέα του ΕΟΤ. 

ε) Τις διατάξεις του Ν. 2160/93 (ΦΕΚ 118/ 
19.7.943). 

στ) Τις διατάξεις του άρθρου 27 του Ν. 2081/92 (ΦΕΚ 
154/10.9.92). 

ζ) Το γεγονός ότι από τις διατάξεις του παρόντος ουδε- 


μία δαπάνη προκαλείται σε βάρος του Προϋπολογισμού 
του ΕΟΤ, αποφασίζουμε: 

1. Μεταβιβάζουμε στο Χριστόφορο Σουλιώτη, Γ ενικό 
Διευθυντή ΕΟΤ του Κλάδου ΠΕΙ Δ/κού Οικ/ού την αρμο¬ 
διότητα υπογραφής των τακτικών χρηματικών ενταλμάτων 
πληρωμής και προπληρωμής καθώς και των επιταγών του 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ ανεξαρτήτως 
ποσού. 

2. Σε περίπτωση κωλύματος ή απουσίας του ανωτέρω, 
μεταβιβάζουμε την αρμοδιότητα στον Κωνσταντίνο Κατσι- 
γώνη, Γενικό Διευθυντή ΕΟΤ του κλάδου ΠΕ2 Τεχνι¬ 
κού. 

3. Διατηρούμε το δικαίωμα της παράλληλης άσκησης 
της ανωτέρω αρμοδιότητας. 

Η απόφαση αυτή να δημοοιευθεί στην Εφημερίδα της 
Κυβέρνησης. 

Αθήνα, 1 Αυγούστου 1995 

Ο Γενικός Γραμματέας 
ΑΠΟΣΤΟΛΟΣ ΚΟΣΩΝΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(β) 

Στην 14339/955/28.7.1995 κοινή υπουργική από¬ 
φαση, που δημοσιεύθηκε στο ΦΕΚ 665/Β728.7.1995, 
διορθώνεται το εσφαλμένο «...το συνολικό ποσό επιχορη¬ 
γήσεων ... ορίζεται στα τριάντα οκτώ (38) δισεκατομμύρια 
δραχμές», στο ορθό «...το συνολικό ποσό των επιχορηγή¬ 
σεων ... ορίζεται στα σαράντα πέντε (45) δισεκατομμύρια 
δραχμές». 

(Από το Υπ. Βιομηχανίας, Ενέργειας 
και Τεχνολογίας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


